**„Atelpas brīža” pakalpojums bērnu ar funkcionāliem traucējumiem, kuriem ir izsniegts Veselības un darbspēju ekspertīzes ārstu valsts komisijas atzinums par īpašas kopšanas nepieciešamību sakarā ar smagiem funkcionāliem traucējumiem, līdz 18 gadu vecumam likumiskajiem pārstāvjiem**

***Projekta ietvaros pakalpojums pieejams tiem bērniem, kuriem ir veikta izvērtēšana un izstrādāts atbalsta plāns***

Kokneses novada domes Sociālais dienests, iesaistoties Zemgales plānošanas reģiona deinstitucionalizācijas projektā „Atver sirdi Zemgalē”, uzsāk sociālo pakalpojumu organizēšanu bērniem ar funkcionāliem traucējumiem.

Projekta ietvaros tiek atbalstīts „atelpas brīža” pakalpojums bērnu ar funkcionāliem traucējumiem, kuriem ir izsniegts Veselības un darbspēju ekspertīzes ārstu valsts komisijas atzinums par īpašas kopšanas nepieciešamību sakarā ar smagiem funkcionāliem traucējumiem, līdz 18 gadu vecumam likumiskajiem pārstāvjiem. Pakalpojums ietver bērna uzraudzību, pašaprūpes nodrošināšanu, speciālistu konsultācijas un ēdināšanu četras reizes dienā, pastaigas un saturīgu brīvā laika pavadīšanu. Pakalpojumu var saņemt līdz 30 diennaktīm gadā.

Pakalpojuma saņemšanai bērna likumiskajam pārstāvim, ņemot līdzi personu apliecinošus dokumentus, jāvēršas pašvaldības **sociālajā dienestā**, kuras teritorijā reģistrēta personas dzīves vieta, un **jāiesniedz šādi dokumenti**:

* **iesniegums** par nepieciešamību nodrošināt „atelpas brīža” pakalpojumu (iesniegumā norāda bērna vārdu, uzvārdu, personas kodu, bērna likumiskā pārstāvja kontaktinformāciju);
* **bērna likumiskā pārstāvja tiesības apliecinošs dokuments** (kopija);
* **VDEĀVK atzinums par īpašas kopšanas nepieciešamību bērnam sakarā ar smagiem funkcionāliem traucējumiem**;
* **Ģimenes ārsta izsniegta izraksta kopija** no bērna medicīniskās ambulatorās kartes **vai izraksts no ārstniecības iestādes** „Izraksts no stacionārā pacienta/ambulatorā pacienta medicīniskās kartes” (veidlapa Nr.027/u) par bērna veselības stāvokli (izraksta derīguma termiņš seši mēneši);

**Sociālais dienests:**

* **Reģistrē** iesniegtos dokumentus;
* **Izvērtē** sniegtās informācijas patiesumu, ja nepieciešams, pieprasa papildu informāciju no citām institūcijām;
* Mēneša laikā **pieņem lēmumu** par „atelpas brīža” pakalpojuma piešķiršanu vai par atteikumu piešķirt „atelpas brīža” pakalpojumu, ja konstatēta neatbilstība pakalpojuma saņemšanas nosacījumiem;
* 10 dienu laikā pēc lēmuma pieņemšanas par to **informē** aprūpes pakalpojuma pieprasītāju;
* Ja nepieciešams, palīdz bērnu nogādāt līdz pakalpojuma saņemšanas vietai.

„Atelpas brīža” pakalpojumu ir tiesīgi sniegt normatīvajos aktos noteiktajā kārtībā sociālo pakalpojumu sniedzēju reģistrā reģistrētie sociālo pakalpojumu sniedzēji.